CÂND ANII TREC...

CÂND ANII TREC…

Fundaţia Literar-Istorică „Stoika” în parteneriat cu Primăria Sectorului 2 – Consiliul Local Sector 2 – Centrul Cultural „Mihai Eminescu“ au organizat, în data de 19 octombrie 2017, în cadrul Galeriei de Artă „2Art”, lansarea volumului de versuri „Când anii trec…”, autoare: poeta Doina Bârcă.

Moderatorul programului, Florian Laurenţiu Stoica, Preşedintele Fundaţiei, a prezentat personalităţile din lumea culturală a Capitalei participante: invitat special, Niculina Merceanu, Nicolae Vasile, Floarea Necşoiu, Ion Raţiu, Ana Ranete, Ion Condor, Victoria Milescu, Ioana Stuparu, Mihai Costin, Viorel Speteanu, Radu Julien, Vergil Cojocaru -COVER , Angela Popescu, Elena Lupu, care s-au referit atât la conţinutul volumului de versuri prezentat, cât şi asupra organizării ireproşabile al acestui eveniment.

Preotul Gheorghe Neagoe, care are un ataşament deosebit faţă de acţiunile culturale ale Fundaţiei, a adus elogii asupra conţinutului cărţii prezentate, amintind că literatura pentru copii trebuie încurajată în acest fel de prezentare interactivă.

Programul artistic a fost susţinut de către interpreţii de muzică populară Nicolae Datcu şi Nicuşor Iordan, continuat de cunoscutul cântăreţ George Rotaru cu romanţe şi muzică uşoară.

De o savoare inegalabilă s-au dovedit a fi recitatorii copii (5-8 ani) – Maria Alexandru, Darius Nicolae, Robert Cocioran, Alexandru Petrescu şi Isabelle Alecu, şi eleva la şcoala de populară de artă – Natalia Simion.

Au recitat din poeziile cuprinse în volumul de versuri: actriţa Doina Ghiţescu şi actorii Magda Băcescu şi Ştefan Apostol.

S-au remarcat în sală – Florian Gârz, Gheorghe Matei, George Vlaicu, Maria Petrescu, Nicolae Doftoreanu, Elena Dumitrescu, Aura Floris, Cleopatra Luca, Sava Regăţeanu, Ella Blue, Beatrice Kiseleff, Elena Armenescu, Ion Mihai.

Şi-au adus contribuţia la reuşita spectacolului – fraţii Alexandru, Marius şi Cezar.

În încheiere, Doina Bârcă a mulţumit în mod deosebit autorităţilor locale ale sectorului 2 pentru sprijinul acordat precum şi tuturor participanţilor prezenţi la această manifestare.

REDACŢIA

Contents